Մա Յուն (չին. 马云) կամ Ջեք Մա—չինացի գործարար, Alibaba Group ընկերության հիմնադիր և տնօրենների խորհրդի նախագահ։ Առաջին գործարարն է Չինաստանից, ում լուսանկարը հայտնվել է Forbes ամսագրի շապիկին։ 2014 թվականի նոյեմբերի դրությամբ՝ Մայի ունեցվածքը Bloomberg ընկերությունը գնահատել է 29,7 միլիարդ դոլար՝ ճանաչելով Մային Չինաստանի ամենահարուստ մարդը և 18-րդը՝ աշխարհի ամենահարուստ մարդկանց ցանկում։